open-index/open-wikipedia-markdown huggingface dataset:
Commerce One

**Commerce One** הייתה חברה שנוסדה ב-1994 ועסקה בפיתוח כלים בתחום המסחר האלקטרוני, בעיקר בנושא B2B. בשנת 2000 עבדו בה כ-3,800 עובדים ובזמן בועת הדוט-קום היא הגיעה לשווי שוק של 21.5 מיליארד דולר. מטה החברה היה ממוקם בפרברי סן פרנסיסקו.

החברה הוקמה בשנת 1994 כ-DistriVision על ידי תום גונזלס ובנו טום גונזלס הצעיר. בשנת 1997 שמה הוחלף ל-Commerce One. החברה פיתחה תוכנות מבוססי XML ובבעלותה היו מספר פטנטים בתחום.

בשנת 1999 היא רכשה את החברה המתחרה CommerceBid שנוסדה על ידי לירון פטרושקה. ביולי 1999 ביום המסחר הראשון של מניית החברה היא עלתה ב-190%. בספטמבר 2000 היא רכשה חברת AppNet ב-1.6 מיליארד דולר במניות.

בדצמבר 2000 הקימה החברה את Covisint ביחד עם פורד, ג'נרל מוטורס, רנו, ניסן ודיימלר AG. בבעלות Commerce One היו 2% מהמניות.

בשנת 2001 נפטר תום גונזלס הצעיר מסוג נדיר של סרטן. מצב החברה החל לדרדר ובאוקטובר 2002 היא הכריזה על פיטורי כ-400 עובדים (שליש מעובדיה באותה תקופה). במהלך סוף 2004 החברה פשטה גרל.

בדצמבר 2004 נמכרו חלק מהפטנטים שהיו בידי החברה לחברת אחרת שהייתה תחת שליטה של נובל. חלק אחר נמכר למשקיעים שניסו להמשיך ולהפעיל את הנכס. החברה נמכרה ל-Perfect Commerce בפברואר 2006.

## קישורים חיצוניים
* תיאור עסקי החברה בשנת 2000

## הערות שוליים

קטגוריה:חברות אמריקאיות שנסגרו
קטגוריה:חברות תוכנה אמריקאיות
איזק

קטגוריה:שמות פרטיים
קטגוריה:שמות משפחה המבוססים על השם יצחק
אוסטיאומלציה

**אוסטיאומלציה** (מיוונית: רככת העצמות) היא מחלת עצם מטבולית במבוגרים בה ישנו פגם בתהליך המינרליזציה של העצמות. הגורם הנפוץ ביותר לאוסטיאומלציה הוא מחסור בוויטמין D. המצב המקביל בו יש פגיעה בעצמות מתפתחות אצל ילדים קרוי רככת. גורמים נוספים לאוסטיאומלציה כוללים חסר זרחן (לרוב בשל אובדן בשתן), חסר בסידן (לרוב בשל תת-ספיגה כגון לאחר ניתוח בריאטרי) והשפעה של תרופות כגון סותרי חומצה סופחי זרחן, תרופות כנגד HIV, פלואוריד ועוד. תסמיני המחלה כוללים כאבי עצמות, חולשת שרירים, ונטייה לשברי מאמץ.

סוג נדיר של אוסטיאומלציה מושרית על ידי גידול סרטני (Tumor-Induced Osteomalacia ובקיצור **TIO**) ומהווה סוג של תסמונת פארא-נאופלסטית. במצב זה גידול סרטני מפריש את ההורמון FGF23 הגורם לאובדן מוגבר של זרחן בשתן ולתת-זרחן בדם.

## קישורים חיצוניים
* 

קטגוריה:מחלות עצם
מנורת שבת

[ממוזער|250px|שמאל|מנורת שבת מרשימה עשויה כסף, לצד פמוטות השבת. יוהאן ולנטין שילר, 1650–1720, פרנקפורט דמיין. אוסף [המוזיאון היהודי של ניו יורק]]
[ממוזער|שמאל|מנורת שבת מאוסף [המוזיאון היהודי בשווייץ ]]
**מנורת שבת** (בגרמנית: **Sabbatampel** או **Sabbatlampe**; בצרפתית: Lampe de Chabbat), המכונה גם **יוּדֶנשטֶרן** (בגרמנית: **Judenstern** = כוכב היהודים, או כוכב יהודי, על שם הצורה שיוצרים קני המנורה), היא מנורת שמן גדולה ובעלת זרועות, התלויה מהתקרה, אשר שימשה להאיר את שולחן ליל שבת בבית היהודי.

הדגם הקלאסי שהיה נפוץ מאוד במערב אירופה היה בעל מראה כוכב שנוצר מהקנים-זרבוביות שהחזיקו את הפתילות (דוגמאות שלו, עשויות פליז, מהמאות ה-18 וה-19 נפוצות למדי במוזיאונים יהודיים) ובתחתיתו כלי לקיבול השמן. חלק מהמנורות נתלו עם גלגלת שאיפשרה להעלות את המנורה לגובה החדר כדי שלא תהיה נגישה בשבת עצמה משום גזרת "שמא יטה".

במאה ה-21 משמשות מנורות שבת רבות כפריטי וינטאג', ויש שהן עוברות תהליך חישמול הכולל חיווט חשמלי והתקנת בתי מנורה לשימוש בנורה חשמלית.

## מנורות עתיקות ומפורסמות
הדגם העתיק ביותר של מנורת שבת המוכר כיום נמצא באוצרות קתדרלת העיר ארפורט  והוא מתוארך לסביבות שנת 1200. עותקים של הדגם מוצגים במוזיאון בית הכנסת הישן בארפורט ובקתדרלה. האיורים על הדגם והמבנה שלו מעידים על מוצאו היהודי. הדגם המוצג בקתדרלה משמש כיום ל"נר תמיד"  ולא ברור כיצד הגיע לשימושו הנוכחי בכנסייה נוצרית.

במוזיאון לונדון מוצגת מנורת שבת קטנה מעט מזו שבארפורט, המתוארכת למחצית השנייה של המאה ה-12. מנורה זו בעלת כוכב של שישה קנים וקערת שמן בקוטר של 18 ס"מ.

מנורות נוספות ידועות מהמאות הללו מערים באנגליה שבהן התקיימה קהילה יהודית לפני גירוש יהודי אנגליה. בהן מנורת נחושת המוצגת במוזיאון העיר  בריסטול. אין ודאות שכל המנורות המתאימות בצורתן שימשו בבתי יהודים וייתכן שחלקן לפחות שימשו למטרות דומות בקהילות נוצריות.

## גלריה
מנורות שבת בעלות צורת כוכב (יודנשטרן) משמשות מוטיב מוכר בציורים של הווי יהודי מהתקופות הרלוונטיות. להלן דוגמאות אחדות (רובן משל מוריץ דניאל אופנהיים ששילב אותן בתמונות רבות שמציגות בתים יהודיים):


קובץ:Lighting the Sabbath Lamp. Amsterdam1695.gif|איור של מנורת שבת, אמשטרדם 1695
קובץ:Moritz Daniel Oppenheim, début du chabbat 1882.jpg|מוריץ דניאל אופנהיים, **כניסת שבת**, 1882
קובץ:Moritz Daniel Oppenheim - The Return of the Volunteer from the Wars of Liberation to His Family Still Living in Accordance wit... - Google Art Project.jpg|אופנהיים, **שובו של המתנדב היהודי ממלחמות השחרור**, 1833–1835 (מנורה מיוחדת)
קובץ:Amschel Mayer Rothschild (1773-1855) returning the Inventory of the Elector of Hessew who refuses it.png|אופנהיים, מאיר אנשל רוטשילד מחזיר את הפיקדון לנסיך הבוחר מהסה, המסרב לקחתו. בערך 1820 ו-1855
קובץ:Moritz Daniel Oppenheim - Purim (Feast of Esther) (Das Purim-Fest) - Google Art Project.jpg|אופנהיים, **נשף פורים**, 1873
קובץ:Die Gartenlaube (1868) b 629.jpg|אופנהיים, **ה[[סוכה]]**, 1868
קובץ:Édouard Moyse La bénédiction de l'aïeul XIXe siècle.jpg|אדואר מואיז , **ברכת הסב**, המאה ה-19
קובץ:Edouard Moyse, Une pâque juive au Moyen Âge.jpg|אדואר מואיז, **פסח יהודי בימי הביניים**


## קישורים חיצוניים

* הילטרוד וסטרמן-אנגרהאוזן (Westermann-Angerhausen), מנורת הברונזה בקתדרלת ארפורט 
* מנורת שבת מן המאה ה-12 באוסף מוזיאון לונדון

## הערות שוליים

קטגוריה:שבת: בתרבות ובאמנות
קטגוריה:תשמישי מצווה
שבת
אמה צ'מברלין

**אמה פרנסס צ'מברלין** (באנגלית: **Emma Frances Chamberlain**; נולדה ב-22 במאי 2001) היא יוטיוברית, אושיית רשת ומגישת פודקאסט אמריקאית.

## ביוגרפיה
צ'מברלין נולדה למייקל וסופיה צ'מברלין בסן מטאו (עיר, קליפורניה), קליפורניה, וגדלה במחוז סן מטאו. היא בת יחידה, והוריה התגרשו כשהייתה בת חמש.

היא למדה במכינה קתולית לבנות והייתה בקבוצות העידוד והריצה. היא עזבה את התיכון במהלך הסמסטר הראשון של כיתה י"א וסיימה את לימודיה באופן עצמאי.

צ'מברלין פתחה את עמוד היוטיוב שלה בשנת 2016 והעלתה את הסרטון הראשון שלה לערוץ בחודש יוני 2017. עד סוף חודש אוגוסט של אותה השנה היא צברה מעל ל-150,00 רשומים לערוץ שלה. במהלך השנים שיתפה פעולה עם יוטיוברים שונים - ביניהם ג'יימס צ'ארלס. כמו כן, ביצעה שיתופי פעולה עם חברות כמו לואי ויטון, ווג, קלווין קליין, קוסמופוליטן וטארגט.

במרץ 2018 הוציאה קו אופנה משלה בהפצת חברת Dote.

בשנת 2019 היא נכללה ברשימות "25 האנשים המשפיעים ביותר ברשת" ו-"טיים 100 נקסט" של מגזין טיים. באותה השנה השיקה את הפודקאסט "Anything Goes".

בשנת 2022 היא דורגה במקום החמישי ברשימת יוצרי התוכן המרוויחים ביותר של פורבס, עם רווחים של כ־12 מיליון דולר בשנת 2021.

בשנת 2026 שיחקה בסרט הקומדיה והאימה "Forbidden Fruits" בתור פיקל. 

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:יוטיובריות אמריקאיות
קטגוריה:יוטיוברים אמריקאים
קטגוריה:מגישי פודקאסטים אמריקאים
קטגוריה:מגישות פודקאסטים אמריקאיות
קטגוריה:בלוגריות אמריקאיות
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
מקסיקו סיטי קפיטנס

**מקסיקו סיטי קַפִּיטַנֶס** (בספרדית: **Capitanes de Ciudad de México**, **קפיטנס דה סיודד דה מחיקו**; באנגלית: **Mexico City Capitanes**) היא קבוצת כדורסל מקסיקנית ממקסיקו סיטי המשחקת בליגת הפיתוח של ה-NBA. הקפיטנס התחרו בליגת העל המקסיקנית בכדורסל (LNBP) עד עונת 2019/20. הקבוצה משחקת את משחקי הבית שלה במקסיקו סיטי ארנה.

## היסטוריה
### הקמה
הקפיטנס הוקמו לפני עונת 2017/18 לאחר שלמקסיקו סיטי לא הייתה קבוצת כדורסל במשך עשור. הקבוצה הוכרזה באוקטובר 2016, והייתה הקבוצה הראשונה בליגת העל המקסיקנית בכדורסל שאינה קשורה כלכלית לממשלה ועם השקעה פרטית לגמרי. השחקנים שנועדו לשחק בקבוצה היו אמורים להוות בסיס איתן מנבחרת מקסיקו בכדורסל, ושחקנים מנוסים יותר מחו"ל.

### העונות הראשונות
בעונתם הראשונה בליגה הפתיעו הקפיטנס כשסיימו במקום הראשון אחרי סולס דה מקסיקלי במאזן זהה של 26–14. הקפיטנס ניצחו ברבע הגמר את קורקאמינוס UAT ויקטוריה 3–2 בסדרת הטוב מ-5 ואת פוארסה רחיה דה מונטריי 4–1 בסדרת הטוב מ-7. בגמר הם פגשו את סולס דה מקסיקלי והפסידו להם 1–4. בעונה הבאה סיימו במקום הראשון בדרום עם מאזן 27–13, ניצחו את אבחס דה לאון 4–0 ברבע הגמר ואת סולס דה מקסיקלי 4–2 בחצי הגמר, אך שוב הפסידו בגמר, הפעם לאלופת האזור הצפוני פוארסה רחיה 2–4. באותה העונה השתתפה הקבוצה גם בליגת האמריקות של פיב"א, סיימה את שלב הבתים במקום השני במאזן 2–1, הפסידה בחצי הגמר 66–81 לגוארוס דה לארה מ ובמשחק על המקום השלישי לפאוליסטאנו הברזילאית 78–100. בעונת 2019/20 סיימו הקפיטנס במקום השני באזור הדרומי במאזן 25–11, אך הפסידו לאגואקטרוס דה מיצ'ואקאן 1–4 ברבע הגמר. באותה שנה השתתפה הקבוצה גם בליגת האלופות בכדורסל של אמריקה והודחה בשלב הבתים.

### המעבר לליגת הפיתוח
בדצמבר 2019 הודיע נציב ליגת ה-NBA אדם סילבר הודיע כי הקפיטנס יצטרפו לליגת הפיתוח של ה-NBA במשך חמש עונות לפחות, החל מעונת 2020/21. עם זאת, בעקבות מגפת הקורונה בארצות הברית, הקבוצה לא שיחקה בעונת הבועה של 2020/21 והצטרפה רק בעונה שלאחר מכן. בכל ארבע עונותיה הראשונות החמיצה הקבוצה את הפלייאוף, על אף שסיימה במאזן חיובי ב-2023 ו-2024, אך בעונת 2025/26 סיימה שנייה באזור המערבי עם מאזן 24–12.

## קישורים חיצוניים

קטגוריה:מקסיקו סיטי: ספורט
קטגוריה:קבוצות כדורסל מקסיקניות
קטגוריה:קבוצות ליגת הפיתוח של ה-NBA
טודרוס הכהן

הרב **טודרוס הכהן ** (**טברי"א**. נפטר בכ"ו בטבת ה'תרע"ח, ינואר 1917) היה רבה של המושבה ראש פינה ומושבות הגליל העליון (יסוד המעלה, מטולה, משמר הירדן ומחניים).

## תולדות חייו
נולד לאביו הרב יוסף אריה זילברמן, רבה של מוינשט שברומניה (לימים, כיהן כרבה הראשון של ראש פינה, שרוב מייסדיה היו בני מוינשט, ובראשם דוד שוב אחיינו של ר' יוסף אריה). עלה עם משפחתו לארץ ישראל בשנת 1864 לערך, והתגורר בערי הצפון צפת, טבריה וחיפה. נשא את בתו של ר' שמואל אהרן ויליקר, מראשי כולל רייסין וחסידי סלונים בטבריה. היה ממונה מטעם "כולל רומניא" בטבריה.

לאחר פטירת אביו בשנת 1891 מילא את מקומו כרבה של ראש פינה ומושבות הגליל העליון. הוא בחר מקום לבניין הקבע של בית הכנסת. בשנת 1902 ערער השוחט ובודק של ראש פינה על רבנותו, וראשי הרבנים בצפת ובטבריה, הספרדים והאשכנזים, פסקו לטובתו. גם לאחר מכן יחסיו עם חלק מאנשי המושבה היו מתוחים, והוא לא התפלל בבית הכנסת אלא התפלל במניין עצמאי בביתו.

פעל רבות בתחום המצוות התלויות בארץ. הוא התכתב בעניינים אלו עם הרב אברהם יצחק הכהן קוק. הוא תיקן שבכל יום משגיח מיוחד יקטוף את פירות העורלה וישליכם, כדי שלא יבואו לידי איסור. הוא הסדיר את מכירת הקרקעות לנכרי לפני שנת השמיטה במושבות הגליל ובזכרון יעקב וכשהתמנה הרב קוק לרבן של יפו והמושבות (1904) עשה זאת בשליחותו. הוא ניסה למנוע מהאיכרים לנהוג לפי היתרו של רבה האשכנזי של טבריה, יחיאל מיכל היילפרין, שהתיר לבצע מלאכות דאורייתא על ידי יהודים בקרקע שנמכרה לגוי. מאידך, בשנת השמיטה ה'תר"ע התעוררה מחלוקת גדולה אודות מכירת קרקעות לנכרים שביצע בראש פינה. רבני הספרדים בצפת, הרב ישמעאל הכהן והרב חיים סתהון, טענו שהמכירה לא בוצעה כדין ולכן לא חלה.

נפטר בכ"ו בטבת ה'תרע"ח ונקבר בבית הקברות בראש פינה.

בנו משה היה "מוכתר" טבריה משנת 1918, חבר מועצת העיר, ממונה כולל רומניה בעיר. ממייסדי שכונת קריית שמואל בעיר.

## כתביו
הותיר אחריו קובץ כתבי יד שכתב בענייני מצוות התלויות בארץ. ממנו הודפסו פסקים בענייני ערלה, תרומות ומעשרות. כמו כן, נדפסה תשובה שכתב כנגד הרכבת אתרוגים.

## לקריאה נוספת
* משה אריאל פוס, תשובת בעל “אבני נזר” בעניין היתר המכירה בשמיטה – השלמות והבהרות ע”פ כתב היד, המעין 220 תשע"ז, עמ' 31 - 43.
* הרב ד"ר בועז הוטרר, שמיטת תרס"ג ביבנאל פרק בתולדות ההתיישבות היהודית בגליל התחתון, אורשת ח (תשע"ח), עמ' 45 - 74.

## קישורים חיצוניים
* אשכול אודותיו, כולל תמונת מצבתו, פורום "אוצר החכמה".

## הערות שוליים

קטגוריה:ראש פינה: אישים
קטגוריה:אנשי עליות קדומות לארץ ישראל
קטגוריה:רבני מושבות
קטגוריה:רבנים ביישוב
קטגוריה:אנשי היישוב ילידי רומניה
קטגוריה:עולים לארץ ישראל בשנים 1800–1881
קטגוריה:ארץ-ישראלים שנפטרו ב-1917
קטגוריה:אישים הקבורים בראש פינה
שנת 66' הייתה טובה לתיירות

**שנת 66' הייתה טובה לתיירות** הוא סרט תיעודי ישראלי בבימויו של עמית גורן.

## הסרט
עמית גורן, המספר בסרט, מביא בו את סיפור ההגירה של משפחתו מישראל לארצות הברית. אמו ניצה נולדה בישראל (ב-1935 לערך). אביו חיים נולד במצרים (ב-1929 לערך) ובגיל 22 בא לישראל דרך צרפת. כאן עיברת את שמו, נישא לניצה ועבד בתל אביב כסוכן נסיעות. בשנת 1966 היגרה המשפחה לניו יורק עם עמית הבכור, בן 9, ואחיו יואב בן 4 ויובל בן שנתיים. אביו הסתגל היטב למעבר ושיפר את פרנסת המשפחה. אמו סלדה מהמעבר, נותרה ישראלית בליבה ועם הזמן מצאה נחמה בעיסוק בפיסול. עמית, שחש שנתלש מביתו עם המעבר, שב לישראל בגיל 19 כדי לשרת בצה"ל, למד בארצות הברית ובגיל 27 שב לתל אביב והקים משפחה. אחיו נשארו בארצות הברית - יובל בניו יורק ויואב, שהתארס עם אמריקאית ממוצא סיני, עבר ללוס אנג'לס. בסרט, 25 שנים לאחר המעבר לארצות הברית, מבקר עמית עם בני משפחתו בתחנות השונות בחייהם, כולל אלכסנדריה שבמצרים, ומשוחח עמם על רגשותיהם ועל תחושות הזהות שלהם כמהגרים, השונות זו מזו. בשלהי הסרט מתועדת חוויית השהייה במקלט של עמית ומשפחתו במהלך מלחמת המפרץ.

שם הסרט נובע מאמירתו של חיים גורן לבנו כי 1966, השנה שבה היגרו לארצות הברית, הייתה שנה טובה מאוד. במענה לכך אמר עמית לאביו: "זו הייתה שנה רעה מאוד בשבילי". חיים השיב "זו הייתה שנה טובה לתיירות" וניצה צחקה צחוק מר.

## הפקה
עמית גורן ביים את הסרט וכתב את התסריט לו. הצילום נעשה על ידי איתן חריס ועמית גורן. עורכת הסרט הייתה טלי הלטר שנקר. המוזיקה לסרט נכתבה על ידי יואב גורן ומעצב פס הקול היה עופר ובמן. הסרט הופק על בסיס 50 שעות צילום שהתפרשו על פני תקופה של שנה וחצי.

## פרסים
הסרט זכה בפרס אופיר לסרט התיעודי הטוב ביותר לשנת 1992. באותה שנה זכה גם בפרס וולג'ין לסרט התיעודי הטוב ביותר במסגרת פסטיבל הקולנוע ירושלים.

## קישורים חיצוניים

* הסרט בערוצו של עמית גורן באתר יוטיוב
* על הסרט, באתר אישים
* ההצעה המקורית של עמית גורן לסרט בתוספת כתבה מכתב העת "סינמטק, 1992
* יעל גבירץ, אבא החליט לרדת, ידיעות אחרונות, 3 ביולי 1992

קטגוריה:סרטים תיעודיים ישראליים
קטגוריה:סרטים בעברית
קטגוריה:סרטי 1992
קטגוריה:הגירה ועלייה בתרבות
קטגוריה:סרטים ישראליים משנת 1992
תת-זרחן בדם בתאחיזה ל-X

**תת-זרחן בתאחיזה ל-X** (מקובל לקצר כ-**XLH** על פי ראשי התיבות באנגלית) היא סוג של אוסטיאומלציה שאינה מגיבה לטיפול בוויטמין די. המחלה נגרמת כתוצאה ממוטציה בגן PHEX שנמצא על כרומוזום X המובילה לעלייה ברמת ההורמון FGF23 הגורם לאובדן מוגבר של זרחן בשתן. שכיחות המחלה היא כ-1 ל-20,000.

הפרעות מעבדתיות אופיינות למחלה הן תת-זרחן בדם עם זרחן מוגבר בשתן ורמה מוגברת של פוספטזה בסיסית בדם. רמת ויטמין די בדם בדרך כלל תקינה כמו גם רמת PTH. רמת ההורמון FGF23 בדם בדרך כלל גבוהה מהנורמה ולכל הפחות אינה מדוכאת כמצופה ביחס לרמת הזרחן הנמוכה בדם.

היעדר סיפור משפחתי של המחלה אינו שולל את האבחנה מאחר שייתכן כי מדובר במוטציה חדשה (דה-נובו). ניתן לאבחן את המחלה על פי הסינדרום הקליני והמעבדתי גם ללא בדיקה גנטית.

הטיפול המקובל ל-XLH כולל ויטמין די פעיל (או אנלוג שלו) יחד עם תוספי זרחן. בשנים האחרונות פותח טיפול ביולוגי חדשני על בסיס נוגדן כנגד הקולטן ל-FGF23 בשם בורוסומאב.

קטגוריה:מחלות נדירות
קטגוריה:הפרעות מטבוליות
קטגוריה:מחלות עצם
אנון נמפה

**אנון נמפה** (בתאית: **อานนท์ นำภา**; נולד ב-18 באוגוסט 1984) הוא פעיל זכויות אדם, עורך דין, פעיל פרו-דמוקרטי ופעיל פוליטי תאילנדי. הוא ידוע בתאילנד כמבקר פומבי של בית המלוכה התאילנדי, מה שנחשב כטאבו במדינה. בתחילה הוא נחשב כפעיל זכויות אדם בולט בתקופתו כעורך דין לזכויות אדם ולאחר מכן צבר כתבי אישום פליליים רבים בשל מעורבותו הפעילה באקטיביזם פוליטי. הוא נחשב לאחת הדמויות המובילות של ההפגנות בתאילנד.

נכון ליוני 2021 הוא שוחרר בערבות מכלא המעצר בבנגקוק.

## ביוגרפיה
נמפה נולד למשפחת חקלאים מבוססת במחוז רוי אט בתאילנד.
קישור=https://en.wikipedia.org/wiki/File:Anon_Nampha_Arrested_07082020.jpg|ממוזער|אנון נגרר על ידי שוטרים במעצרו הראשון
אנאון סיים את לימודיו באוניברסיטת רמקאמהאנג עם תואר בעריכת דין. בשנת 2008, הוא המשיך בקריירה כעורך דין לזכויות אדם והיה סנגור בתיקים של פעילים בולטים, כולל אמפון טנגנופקול ופאי דו-דין במהלך ההפגנות הפוליטיות בתאילנד. הישגיו בתיקים זיכו אותו בכינוי 'עורך דין של החולצות האדומות'.

לאחר ההפיכה בתאילנד, אנון סייע לעורכי דין תאילנדים בתיקים רבים של זכויות אדם. הוא גם החל לעסוק בעצמו בפעילות פוליטית. בשנת 2015, ייסד את איגוד האזרחים המתנגדים. מאז שהחל לעסוק באופן פעיל באקטיביזם פוליטי, התגבשו נגדו מספר תיקים רשמיים שהאשימו אותו בהפרות חוק.

ב-19 באוגוסט 2020 נעצר אנון על ידי גורמים רשמיים לאחר שהואשם בגין קיום הפגנות המוניות נגד הממשלה ב-18 ביולי 2020 בבנגקוק במהלך מגפת הקורונה בתאילנד. הוא גם הואשם בגין הפרה של ההנחיות נגד מחלת נגיף קורונה 2019.

לאחר ההפגנות ב-18 ביולי, התקיימה הפגנה נוספת של אנון נמפה יחד עם פעיל בולט אחר - פאנופונג ג'דנוק  ב-3 באוגוסט 2020. במהלך ההפגנה קרא אנון לרפורמה מבנית בשלטון המלוכה בתאילנד והאשים את מלך תאילנד ביצירת שינויים חסרי תקדים בחוקה. דבריו על שלטון המלוכה ומשפחת המלוכה נחשבו שנויים במחלוקת על ידי השלטונות כיוון שהוצאת דיבה על המלוכה התאילנדית אינה חוקית ודינה עלול להיות מאסר של 15 שנים. הוא נעצר כשלוש פעמים באוגוסט 2020 בגין שתי הפגנות שונות ב-18 ביולי וב-3 באוגוסט. בית המשפט קבע כי הוא הפר את תנאי הערבות שלו על ידי השתתפות בהפגנות.

## קישורים חיצוניים

## הערות שוליים

קטגוריה:פעילים למען דמוקרטיה
קטגוריה:עורכי דין
קטגוריה:תאילנדים
קטגוריה:בוגרי אוניברסיטאות ומכללות
קטגוריה:אישים שהופיעו ברשימת טיים 100 נקסט
קטגוריה:ילידי 1984
הלו, הלו אבא

**הלו, הלו אבא** הוא ספר ילדים ישראלי מאת האחיות חנה הורן (טקסט) וברכה פלדמן (איורים). הספר, המיועד לפעוטות בני 3–4, מציג שיחה טלפונית משעשעת בין ילד לאביו. הוא ראה אור לראשונה בשנת תשכ"ג 1963 בהוצאת "אצלנו" (הוצאה עצמית) ולאחר מכן בהוצאת יסוד.
שיתוף הפעולה בין האחיות הורן ופלדמן (לבית בוגוסלב) הוליד עשרה ספרי ילדים, שזהו הראשון והמפורסם בהם. הספר הוקדש לאימן, שרה בוגוסלב, שנפטרה ב-1961.

## עלילה
בספר מתוארת שיחת טלפון בין ילד לאביו. הילד מתקשר לאביו שנמצא בעבודה, ושואל אותו איזו מתנה הוא יביא לו כשיחזור. תשובתו הראשונה של האב היא "טרקטור עם כנפיים". הילד מתקן את האב בטענה שאין טרקטורים עם כנפיים, והאב כנראה התכוון לאווירון. האב מקבל את התיקון, אך ממשיך להתחכם ולהציע מתנות לא הגיוניות. המתנה משתנה לאורך הסיפור בהתאם לתגובות הילד. המתנה הראשונה היא טרקטור, היא הופכת לאווירון, מאווירון לסירה, מסירה לאוטו, מאוטו לרכבת, מרכבת לכלב, מכלב לתיש, מתיש לאיש, ומאיש לאבא. בשלב הזה, הבן מבין שהוא רוצה יותר מכל לקבל במתנה את אביו.

## הכרה ומהדורות
הוא זכה להצלחה רבה בקרב הילדים, הפך לקלאסיקה ולאורך השנים הודפס פעמים רבות במספר הוצאות ספרים.

בשנת 2018 זכה הספר למהדורה מחודשת המכילה איורים פרי עטה של תמר מושקוביץ.

הספר עובד מספר פעמים לטלוויזיה, בין היתר הופיע בתוכנית "פרפר נחמד" כשבתפקיד האב גילם אותו גדי יגיל. עיבוד נוסף שנוצר בתוכנית "גן הפלא" גילם את האב שלמה בר שביט.

## ספרי המשך
בשנת 2000 כתבה חנה הורן ספר חדש בעל אופי דומה ושמו "הלו, הלו אמא". הספר אויר על ידי ליאת בנימיני-אריאל. הפעם השיחה הטלפונית מתרחשת בין אם לבת, ונסובה סביב דרכי ההתניידות של האם בדרכה הביתה. הספר מלווה בציורים, וזכה גם הוא להצלחה רבה.

בשנת 2003 פרסמה הורן את הספר "הלו, הלו סבתא", שאויר אף הוא על ידי ליאת בנימיני-אריאל. בספר זה השיחה מתקיימת בין סבתא לנכד, והם משחקים ומתלוצצים.

## לקריאה נוספת
* מיקי אינהורן-נלקנבאום, "הלו הלו אבא". '''נעמת''': הירחון לאשה ולמשפחה, אוקטובר–נובמבר 1984, עמ' 76
* צביה ולדן, יש מישהו בצד השני של הקו? - "הלו, הלו אבא: על תקשורת ישירה ועל רכישת קריאה מתוך קריאה", **מחשבות כתובות**, 7–8 (1993), עמ' 10–17
* יעל דר, "050 ופגה הבדידות", **[[הארץ]]**, מוסף ספרים, גיליון 414, בינואר 2001, עמ' 14

## קישורים חיצוניים
* 
* מורן שריר, על הספר "הלו, הלו אבא"ֿ, Nrg תרבות, מאי 2005
* מאיה בר מוחה, המלצות על ספרים לגיל הרך - "הלו, הלו אמא", אתר מנטליקה
*  (במקור: מוסף ספרים, גיליון 520, 12 בפברואר 2003, עמ' 14)

גרסאות מומחזות:
* 
* 

## הערות שוליים

קטגוריה:ספרי ילדים ונוער בעברית
קטגוריה:ספרי 1963
גורם גידול פיברובלסטי-23

**גורם גידול פיברובלסטי-23** או **FGF23** הוא חלבון אנושי המקודד על ידי הגן FGF23. החלבון מופרש על ידי תאי עצם אוסטיאוציטים כתגובה לרמת ויטמין די גבוהה ופועל על הכליות להפחתת רמת הזרחן בדם על ידי הפרשתו בשתן. מוטציות שונות ב-FGF23 הגורמות לעיכוב בפירוק החלבון גורמות לאוסטיאומלציה תורשתית. במצבים נדירים FGF23 עשוי להיות מופרש על יד גידול סרטני ולהוביל לאוסטיאומלציה.

החלבון זוהה לראשונה בשנת 2000 אך כבר קודם לכן שוער כי קיים חלבון בעל פעילות זו.

קטגוריה:הורמונים
היפופוספטזיה

**היפופוספטזיה** היא מחלת עצם מטבולית נדירה כתוצאה ממוטציה בגן TNSALP המובילה לפגיעה במינרליזציה של העצמות. המאפיינים הקלינים והרנטגניים של המחלה עשוים להיות דומים לאוסטיאומלציה, אולם המאפיין הבלעדי של היפופוספטזיה הוא הרמה הנמוכה של פוספטזה בסיסית בדם וכן רמה מוגברת של ויטמין B<sub>6</sub>. המחלה קרויה גם **תסמונת ראתבון** על שם רופא ילדים קנדי (ג'ון קמפבל רתבון, 1915–1972) שתיאר אותה בשנת 1948. הבסיס הגנטי של המחלה תואר רק כ-40 שנה לאחר מכן. באוקטובר 2015, הטיפול באנזים החליפי asfotase alfa אושר על ידי ה-FDA כטיפול ייעודי ראשון להיפופוספטזיה בילדים.

## לקריאה נוספת

* היפופוספטזיה קשה של גיל הינקות – תיאור מקרה, ד"ר יבגניה גורביץ, ד"ר דניאל לנדאו, הרפואה, ינואר 2017

## קישורים חיצוניים
* 

קטגוריה:מחלות נדירות
קטגוריה:מחלות עצם
פנלו (כדורגל)

**התאחדות הכדורגל פנלו** או **פנלו 03** (בהולנדית: **Venlose Voetbal Vereniging**) הוא מועדון כדורגל הולנדי מהעיר פנלו המשחק בליגת המשנה ההולנדית. הישג השיא של המועדון הוא זכייה בודדת בגביע ההולנדי בעונת 1958/1959.

## היסטוריה
הקבוצה הוקמה בפברואר 1903 על ידי מספר חברים ממועדון החברים "גולדן לאו". ב-1909 הצטרפו למועדון הקבוצות "טוהור" ו"פייטוס". בתחילה שיחקה הקבוצה בליגת החובבנים השנייה מכיוון שלא היו קבוצות מספיקות לליגת חובבים בכירה בדרום הולנד באותה התקופה. בשנות העשרים של המאה העשרים העפיל המועדון לאליפות הולנד שהייתה הליגה הבכירה במדינה. ב-1922 נשרה הקבוצה לליגה האזורית השנייה ולאחר מכן נעה הקבוצה בין הליגה השנייה והשלישית עד 1952 אז שבה לליגה הראשונה. בעונת 1955/1956 שהייתה עונת המבחן של אליפות הולנד סיימה הקבוצה במקום החמישי בבית א' והעפילה לעונת הבכורה של ליגת העל ההולנדית עונת 1956/1957 ובכך נמנתה בין 18 מייסדות הליגה הבכירה.

בשתי העונות הראשונות של הליגה הבכירה סיימה הקבוצה במקום ה-7. בעונתה השלישית הגיעה הקבוצה להישג השיא שלה וזכתה בגביע ההולנדי לאחר שגברה בגמר 4–1 על דן האג. בעונת 1960/1961 הגיעה להישג השיא מבחינת מיקום כאשר סיימה במקום ה-3 בליגה הבכירה, אך בעונה הבאה חוותה הקבוצה משבר וסיימה במקום ה-17 וירדה לליגת המשנה, בה שיחקה ארבע עונות ובסופן ירדה לליגה השלישית. לאחר עונה בודדת הצליחה לשוב לליגת המשנה אך ירדה בסיום העונה פעם נוספת לליגה השלישית בה שיחקה שלוש עונות נוספות, עד אשר הוחלט על שינוי במבנה הליגות, ולמרות שסיימה במקום ה-11 העפילה חזרה לליגת המשנה בה שיחקה עד עונת 1975/1976, אז סיימה במקום השני ושבה לליגה הבכירה לאחר היעדרות של כ-14 עונות.

לאחר חזרתה לליגה הבכירה בילתה הקבוצה את שלוש העונות הבאות במרכז ובתחתית הטבלה אז סיימה במקום ה-18 ונשרה לליגת המשנה בה שיחקה 6 עונות בעיקר במרכז הטבלה. בעונת 1984/1985 סיימה הקבוצה פעם נוספת במקום השני ושבה לליגה הבכירה. בארבע עונותיה בליגה הבכירה הצליחה הקבוצה לסיים פעמיים במקום ה-5 כולל העפלה לשלב חצי גמר הגביע, אך בעונתה הרביעית סיימה במקום ה-17 ונשרה לליגת המשנה. לאחר שנתיים בליגת המשנה שבה הקבוצה לליגה הבכירה לאחר שסיימה במקום ה-3 וזכתה בטורניר הפלייאוף לאחר שניצחה את נאק ברדה בזכות יתרון שערי חוץ. בעונה שלאחריה עונת 1991/92 סיימה הקבוצה במקום ה-18 ונשרה לליגת המשנה אך שבה לאחר עונה בודדת לאחר שסיימה במקום הראשון ושוב בסיום העונה נשרה לליגת המשנה לאחר שסיימה במקום ה-17. הקבוצה שיחקה 13 עונות נוספות בליגת המשנה ואף העפילה לשלב הפלייאוף פעמיים אך כשלה בהעפלה. בעונת 2006/2007 העפילה הקבוצה לליגה הבכירה לאחר שניצחה בטורניר פלייאוף העלייה את ואלבייק בסדרת הטוב משלושה משחקים. בסיום עונת 2007/2008 נשרה הקבוצה לליגת המשנה אך הצליחה לשוב לליגה הבכירה לאחר עונה אחת בלבד. בליגה הבכירה שיחקה הקבוצה 4 עונות לפני שנשרה פעם נוספת לליגת המשנה, בה שיחקה כ-3 עונות בטרם שבה לליגה הבכירה. בעונת 2020/2021 נשרה הקבוצה לליגת המשנה לאחר 4 עונות.

## תארים
*הגביע ההולנדי
**זכייה: (1) 1958/1959
*אליפות ליגת המשנה ההולנדית
**זכייה: (3) 1992/1993, 2008/2009, 2016/2017.
**סגנות: (6) 1966/1967, 1975/1976, 1984/1985, 2005/2006, 2006/2007, 2015/2016

## שחקני עבר בולטים
* קייסוקה הונדה
* מאיה יושידה

## קישורים חיצוניים

* 

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1903
קטגוריה:לימבורג
נתנאל אמבוקו

**נתנאל אמבוקו** (בצרפתית: **Nathanaël Mbuku**; נולד ב-16 במרץ 2002 בוילנואבה-סן-ז'ורז' שבצרפת) הוא כדורגלן צרפתי-קונגולזי המשחק בעמדת הקשר ההתקפי בקבוצת מונפלייה מליגת המשנה הצרפתית, בהשאלה מאאוגסבורג, ובנבחרת הרפובליקה הדמוקרטית של קונגו בכדורגל.

## קריירת מועדונים
אמבוקו הגיע אל מחלקת הנוער של סטאד ריימס מליגת העל הצרפתית בשנת 2017. ב-23 בנובמבר 2018 חתם על חוזה מקצועני ראשון במועדון, לשלוש עונות. ב-10 באוגוסט 2019 ערך את הופעת הבכורה שלו במועדון, בניצחון 2-0 על אולימפיק מרסיי במסגרת המחזור הראשון בליגה לעונת 2019/2020. בסך הכל ערך 11 הופעות ליגה בעונה זו.

ב-25 באוקטובר 2020 הבקיע את שער הבכורה שלו במועדון, בניצחון 4-0 על מונפלייה במסגרת המחזור השמיני בליגה לעונת 2020/2021. בעונה זו ערך אמבוקו 32 הופעות ליגה, בהן הבקיע ארבעה שערים.

בינואר 2023 חתם אמבוקו באאוגסבורג. אמבוקו ערך שלוש הופעות בלבד בקבוצה הבכירה של המועדון ועוד מספר הופעות בקבוצת המילואים, ובפגרת החורף של עונת 2023/24 הושאל לסנט אטיין מהליג 2 הצרפתית, עד לסיום העונה. אמבוקו רשם חצי עונה מוצלח הרבה יותר, בו הבקיע שלושה שערים וסייע לקבוצתו להעפיל לליג 1.

בספטמבר 2024 חתם אמבוקו על חוזה ארוך טווח בדינמו זאגרב מליגת העל הקרואטית, כאשר לאאוגסבורג עומדת האפשרות לרכוש אותו בחזרה בתום עונת 2024/25.

## קריירה בינלאומית
אמבוקו שיחק בכל הנבחרות הצעירות של צרפת, היה חלק מסגל נבחרת צרפת בטורניר הכדורגל באולימפיאדת טוקיו 2020 בשנת 2021, וערך שתי הופעות בטורניר. עם זאת, בחר אמבוקו לייצג בנבחרות הבוגרים את נבחרת הרפובליקה הדמוקרטית של קונגו בכדורגל. את הופעת הבכורה בנבחרת זו ערך אמבוקו באוקטובר 2024 במסגרת מוקדמות גביע אפריקה לאומות 2025 בניצחון 2-0 על טנזניה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2025
קטגוריה:כדורגלני סטאד ריימס
קטגוריה:כדורגלני אאוגסבורג
קטגוריה:כדורגלני סנט אטיין
קטגוריה:כדורגלני דינמו זאגרב
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני מונפלייה
קטגוריה:צרפתים שנולדו ב-2002
על ישראל אמונתו

**על ישראל אמונתו** הוא פיוט שחיבר הפוסק והפייטן בן המאה העשירית רבי משולם בן קלונימוס. הפיוט נאמר אצל בנוסח אשכנז כחלק מן הקדושתא "אמצת עשור" שחיבר רבי משולם לחזרת הש"ץ של תפילת שחרית ביום הכיפורים (בסמוך לאמירת הקדושה, לפני הפיוט האדרת והאמונה).

בנוסף, נהוג בקהילות אחדות לשיר את הפיוט באירועי "זכר לשמחת בית השואבה" ובהקפות בשמחת תורה.

השיר בנוי באקרוסטיכון אלפביתי במבנה קבוע: שתי התיבות הראשונות בכל שורה הן "על ישראל", והתיבה השלישית היא מעלה שקשורה ליחס בין הקב"ה לעם ישראל: מעלה מסוימת של הקב"ה תלויה בישראל. המקור למבנה זה הוא הפסוק ב: 

לתארים הללו ביחס בין הקב"ה לישראל נאמרו כמה הסברים:
* גילוי מעלותיו של הקב"ה נעשה בישראל.
* עבודת עם ישראל משפיעה תיקון ועלייה בעולמות העליונים.

## מילות הפיוט

## קישורים חיצוניים
* על ישראל אמונתו, באתר הפיוט והתפילה
* על ישראל אמונתו עם תרגום לאנגלית, באתר היברובוקס

## הערות שוליים

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:שירי המאה ה-10
פלישה (סדרת טלוויזיה, 2021)

**פלישה** (באנגלית: **Invasion**) היא סדרת טלוויזיה מדע בדיונית אמריקאית, שנוצרה על ידי סיימון קינברג ודייוויד וייל. הסדרה משודרת ברשת אפל TV פלוס, כאשר העונה הראשונה שודרה החל מ-22 באוקטובר 2021 עד 10 בדצמבר באותה שנה. באותו חודש בו הסתיימה העונה הראשונה, הסדרה חודשה לעונה שנייה.

## עלילה
פלישת חייזרים מוצגת דרך נקודות המבט השונות של אנשים שונים ביבשות שונות ברחבי העולם.

## שחקנים ודמויות
* סם ניל בתפקיד השריף ג'ון בל טייסון
* שמייר אנדרסון בתפקיד טרבנטה וורד
* בילי באראט - קספר מורו
* גולשיפטה פרחאני בתפקיד אנשה מאליק
* פיראס נסאר בתפקיד אחמד מאליק
* שיורי קוצונה בתפקיד מיצוקי
* טרה מואדי בתפקיד שרה מאליק
## הפקה
### פיתוח
אפל נתנה הזמנה לעשרה פרקים בינואר 2019, כאשר סיימון קינברג ודייוויד וייל יצרו, כתבו והפיקו את הסדרה, ואודרי צ'ון גם לקחה חלק בתור מפיקה בכירה. "דדליין" דיווח כי צ'אד פיהאן הובא לזמן קצר בתור מועמד "מתוך הכרח", אך עד מהרה עזב את הסדרה בספטמבר 2019. כאשר הוכרז כי הצילומים יתחדשו, נאמר כי יעקב ורבוגן הוא הבמאי והמפיק של הסדרה עם איימי קאופמן, אנדרו בולדווין ואליסה אליס גם בהפקת מנהלים; עם זאת, דיווחים נוספים ציינו כי אמנדה מרסליס גם ביימה כמה פרקים בסדרה. לפי הדיווחים, תקציב הסדרה מסתכם ב-200 מיליון דולר.

### ליהוק
באוגוסט 2020 נחשף כי ניל, אנדרסון, פארהאני, נסאר וקוצונה יהיו כולם חלק מצוות השחקנים.

### צילומים
הצילומים תוכננו להתחיל באמצע 2019 עם קינברג כבמאי, אך התעכבו בשל עבודתו על הסרט העלילתי "355". על פי דיווח של Deadline, הסדרה תצולם בניו יורק, מנצ'סטר, מרוקו ויפן. חלקים מהסדרה צולמו בניו יורק ובמרוקו, והמפיקים התכוננו לצילומים בבריטניה כאשר החלה ההשבתה בתעשיית הקולנוע עקב מגפת הקורונה באמצע מרץ 2020.

בפברואר 2021 נערכו הצילומים בגריניץ', אחד מאתרי הצילום האחרונים של הסדרה. צילומי העונה הראשונה הסתיימו ב-15 במרץ 2021.

## שידור
הסדרה שורה באפל TV פלוס, כאשר שלושת הפרקים הראשונים יצאו ב-22 באוקטובר 2021. לאחר הוצאתם, שבעת הפרקים הנותרים יצאו מדי שבוע, עד סיום העונה ב-10 בדצמבר 2021.

## ראו גם
* פלישה (סדרת טלוויזיה, 2005)

## קישורים חיצוניים
* 

#### ביקורות
* 
* 

## הערות שוליים

קטגוריה:סדרות מדע בדיוני אמריקאיות
קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות

קטגוריה:סרטי פלישות חוצנים
קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2021
מכון חרוב

**מכון חרוב** הוא מכון מחקר אשר נוסד בשנת 2006 על ידי הפילנתרופית האמריקאית לין שוסטרמן. המכון עוסק במאבק באלימות במשפחה, בדגש על התעללות בילדים ובהזנחתם. בשנת 2024 תקציב המכון עמד על 21,011,104 ש"ח ועבדו בו 46 איש. כיום המנהל הכללי של המכון הוא כרמית לבנה כץ. משרדי העמותה ממוקמים בקמפוס האוניברסיטה העברית בהר הצופים.

המכון עוסק בימי עיון, כנסים וקורסים עבור אנשי חינוך ורווחה העוסקים באיתור אלימות במשפחה ובטיפולה. בנוסף על כך, המכון עוסק בהנגשת מידע בנושא, יצירת שיתופי פעולה בין גורמים רלוונטיים שונים ופיתוח שיטות טיפול חדשות באלימות במשפחה.

## היסטוריה
משנת 2015 מכון חרוב מפעיל את "מיזם מהל'ב" – המיזם למניעת התעללות בילדים – בשיתוף עם קרן שוסטרמן, חברת Capitolis וחברת הייעוץ BCG. המיזם עוסק בניטור תופעת ההתעללות בילדים, הסברה וקידום דיח ציבורי ומדיניות ציבורית לטיפול בנושא.

החל מנובמבר 2020, המכון אף מעניק מלגות לפוסט-דוקטורט עבור חוקרים העוסקים בחקר ההתעללות בילדים.

בחודש יולי 2021, נחנכה בקמפוס חרוב שבקמפוס הר הצופים של האוניברסיטה העברית מרפאת חרוב. במרפאה מתקיימת הערכה רב-מקצועית ובין השאר אבחנה של נוירולוג, פסיכיאטר, קלינאית תקשורת ומרפאה בעיסוק (שעובדים במרפאה בליווי עובדת סוציאלית) שמתמחים בטיפול בילדים נפגעי טראומה, התעללות והזנחה.

## קישורים חיצוניים
* 
* 
* 
* 

## הערות שוליים

קטגוריה:מכוני מחקר חברתי בישראל
קטגוריה:ישראל: אלימות במשפחה
קטגוריה:ישראל: עבודה סוציאלית
קטגוריה:ישראל: רווחת הילד
LANY

**LANY** (ראשי תיבות של "**Los Angeles New York**") היא להקת פופ אמריקאית. הלהקה, שהוקמה בנאשוויל, טנסי במרץ 2014, מורכבת מפול ג'ייסון קליין, צ'ארלס לסלי "לס" פריסט וג'ייק קליפורד גוס. הלהקה חתומה בחברות התקליטים פולידור רקורדס ואינטרסקופ רקורדס. הלהקה מוכרת בשל השיר "Okay", שבו שיתפו פעולה עם ג'וליה מייקלס, והשיר "Mean It", שבו שיתפו פעולה עם לאוב.

## קריירה
### 2014–2017: תחילת הקריירה ו-''LANY''
הלהקה הוקמה במרץ 2014. חודש לאחר מכן, הם הוציאו את הסינגלים "Hot Lights" ו-"Walk Away". בהמשך השנה, הם הוציאו את המיני-אלבום הראשון שלהם, *Acronyms*. בהמשך השנה, הם הוציאו את הסינגלים "Made in Hollywood" ו-"Bad, Bad, Bad".

ב-2015, LANY יצאה לסיבובי הופעות כמופע חימום לטווין שאדו , טובה סטריקה , X Ambassadors, טרוי סיון והלסי. ב-9 ביוני 2015, הם הוציאו את המיני-אלבום השני שלהם, *I Loved You*. בהמשך השנה, הם הוציאו את הסינגל "ILYSB".

ב-11 בדצמבר 2015, הם הוציאו את המיני-אלבום השלישי שלהם, *Make Out*. זמן קצר לאחר מכן, הוכרז כי הם יופיעו כמופע חימום לאלי גולדינג בבריטניה במרץ 2016. בפברואר 2016, הם הופיע כמופע חימום לטרוי סיון בארצות הברית.

ב-11 במרץ 2016, הלהקה הוציאה את הסינגל "Where the Hell Are My Friends".

במאי 2016, הם יצאו לסיבוב ההופעות העצמאי הראשון שלהם, The Make Out Tour. לאחר סיבוב ההופעות, הלהקה הופיעה במספר פסטיבלי מוזיקה ברחבי ארצות הברית.

ב-24 ביוני 2016, הלהקה הוציאה את המיני-אלבום הרביעי שלה, *Kinda*. בהמשך השנה, הם יצאו לסיבוב ההופעות Kinda Tour ברחבי ארצות הברית ואירופה.

ב-2017, הלהקה הופיעה כמופע חימום בסיבוב הופעות של ג'ון מאייר ברחבי ארצות הברית וקנדה.

ב-30 ביוני 2017, הוציאה הלהקה את אלבום האולפן הראשון שלה, *LANY*. בהמשך השנה, הם יצאו לסיבוב הופעות ברחבי אוסטרליה, אסיה ואירופה.

### 2018–הווה: ''Malibu Nights'', ''Mama's Boy'' ו-''gg bb xx''

ב-5 באוקטובר 2018, הם הוציאו את אלבום האולפן השני שלהם, *Malibu Nights*.

ב-23 באפריל 2019, הם הוציאו, בשיתוף פעולה עם ג'וליה מייקלס, את הסינגל "Okay".

ב-14 בנובמבר 2019, הם הוציאו, בשיתוף פעולה עם לאוב, את הסינגל "Mean It".

ב-2 באוקטובר 2020, הם הוציאו את אלבום האולפן השלישי שלהם, *Mama's Boy*.

ב-9 ביוני 2021, הם הוציאו, בשיתוף פעולה עם הזמרת-יוצרת האמריקאית, קלסי בלריני, את הסינגל "I Quit Drinking".

ב-6 באוגוסט 2021, הם הוציאו, בשיתוף פעולה עם המפיק המוזיקלי הבריטי,  , את הסינגל "Stupid Feelings".

ב-3 בספטמבר 2021, הם הוציאו את אלבום האולפן הרביעי שלהם, *Gg bb xx*.

ב-4 באוגוסט 2023, הם הוציאו את הסינגל "XXL".

## דיסקוגרפיה
### אלבומי אולפן
* 2017: *LANY*
* 2018: *Malibu Nights*
* 2020: *Mama's Boy*
* 2021: *Gg bb xx*
* 2023: *A Beautiful Blur*

### מיני-אלבומים
* 2014: *Acronyms*
* 2015: *I Loved You*
* 2015: *Make Out*
* 2016: *Kinda*

## קישורים חיצוניים

## הערות שוליים

קטגוריה:אמני אינטרסקופ רקורדס
קטגוריה:להקות פופ אמריקניות
קטגוריה:להקות רוק אמריקאיות
קטגוריה:להקות שהוקמו בשנת 2014
טוביה החולב (סרט, 1939)

**טוביה החולב** (ביידיש: **טביה דער מילכיגער**, באנגלית: **Tevya**) הוא סרט אמריקאי, בבימוי מוריס שוורץ, שיצא לאקרנים ב-1939. הסרט מבוסס על דמותו של "טוביה החולב", מתוך הרומן בשם זה של קלאסיקון ספרות היידיש שלום עליכם. "טוביה" נבחר ב-1991 לשימור בארכיון הסרטים הלאומי של ארצות הברית, הסרט הראשון שלא בשפה האנגלית שזכה לכך.

## עלילה
טוביה החולב הוא יהודי כפרי פשוט, המתגורר עם אשתו גולדה ובתו הבתולה חוה בכפר אוקראיני בתחום המושב, שבו הם היהודים היחידים. הם חיים בהרמוניה עם סביבתם, וזוכים לכבוד מן המקומיים – גם אם מסויג, שכן הכומר אלכסיי מצר על כך שטוביה איננו ממיר את דתו לנצרות. בתו הנשואה, צייטל, באה לבקרו עם שני ילדיה ומתארחת אצלו לתקופה. חוה, בתו, הנוהה אחר תרבות הגויים (היא מנסה להסביר לאביה מי הם טולסטוי וגורקי) מתאהבת בפֶדְיַה גלגאן, בנו הצעיר של אחד מנכבדי הכפר. היא נמלטת, מתנצרת ומתחתנת אתו. טוביה מכריז על חוה המשומדת כגרועה ממתה. אשתו גולדה מתה משברון לב. על חוה אכולת רגשי האשם נאסר לבקר את אמה הגוססת, והיא סובלת מיחס רע ממשפחת בעלה. פדיה מבין שאשתו תיוותר חצויה כל עוד אביה ואחותה נמצאים בסמוך. בעת שצו קיסרי מורה על גירוש היהודים מכפרים רבים, גלגאן האב מנצל את ההזדמנות כדי להורות על גירוש טוביה ומשפחתו בתוך 24 שעות. חוה עוזבת את בעלה ושבה אל בית אביה, כדי להיות מגורשת יחד עמו ועם צייטל. לאחר חילופי דברים קשים, טוביה סולח לבסוף לבתו.

## שחקנים
* מוריס שוורץ - טוביה
* מרים ריזלי – חוה
* רבקה וינטרוב – גולדה
* פאולה לוולסקי - צייטל
* ליאון ליבגולד – פדיה גלגאן
* ויקי מרקוס – שלומ'לה, בנה של צייטל
* ביטי מרקוס - פערל'ה, בתה של צייטל
* ג'ליוס אדלר - הכומר אלכסיי
* דוד מקרניקב - מיקיטה גלגאן
* הלן גרוסמן - אשת מיקיטה

## הפקה וקבלה
הסרט מתבסס על שתי יצירות קודמות שביים מוריס שוורץ משני עשורים לפני: הסרט האילם, "חווה", או בשמו השני, "מחסומים שבורים", וההפקה הבימתית "טביה" משנת 1919. התסריט נכתב על ידי מרסי קלאבר ומוריס שוורץ, ומציג את העלילה בסיפורי שלום עליכם: "חווה" ו"לך לך", אך הם שונים בכך שבניגוד לסרט יש להם סוף פתוח.

הסרט צולמה ב"אולפני ביוגרף", ובלונג איילנד שבניו יורק. באמצע תקופת צילומי הסרט ב-באוגוסט 1939, התחילה פלישת גרמניה הנאצית לפולין, לפני מלחמת העולם השנייה, הפלישה של היטלר והנאצים השפיעו על השחקנים שלרובם הגדול היו משפחות בפולין, אך למרות זאת הצילומים המשיכו והסתיימו בהצלחה.

הסרט הופק בעלות של 70,000 דולר, וזכה להצלחה מסחרית גדולה ולשבחי הביקורת. בניגוד לסרטי היידיש הממוצעים, שהתאפיינו בעלילה מבדרת וקלילה, הטון של "טוביה" היה אפל והוא עסק בסוגיות כבדות משקל כמו אנטישמיות והתבוללות.

## לקריאה נוספת
* ויצנר, יעקב, "האשה ביצירותיו של שלום עליכם: עיון בטוביה החלבן". חוליות: דפים למחקר בספרות יידיש ותרבותה, 1996, עמ' 129–136
* ג. חנוך, "טוביה החולב בהבימה". מאזניים, 1943, עמ' 228–230

## קישורים חיצוניים

* "טוביה החולב", באתר ה-National Film Preservation Foundation.
* "טוביה החולב", באתר המרכז הלאומי לקולנוע יהודי

## הערות שוליים

קטגוריה:סרטי 1939
קטגוריה:סרטי דרמה אמריקאיים
קטגוריה:סרטים בשימור ספריית הקונגרס
ויטאלה דה בולוניה

**ויטאלה דה בולוניה** (באיטלקית: **Vitale da Bologna**; 1309 בקירוב – 1360), הידוע גם בשם **ויטאלה די איימו דה קוואלי** (Vitale degli Equi), היה צייר איטלקי מתקופת הרנסאנס המוקדם. יצירתו של ויטאלה מהווה דוגמה לאסכולת הציור מן המאה ה-14 בבולוניה, עיר הולדתו והמקום בו היה מרכז פעילותו. בין יצירותיו הידועות הציור "סן ג'ורג' והדרקון", הנמצא כיום בהגלריה הלאומית בבולוניה.

עבודות ששרדו בבולוניה כוללות פוליפטיך משנת 1353 בכנסיית סן סלבטורה  וחלקי פרסקו בכנסיית סנטה מריה דיי סרבי . ויטאלה היה פעיל גם בפומפוזה, שם צייר את ציורי הקיר באפסיס הכנסייה של מנזר פומפוסה, ובפרארה, שם יצר קבוצת פסלים שאבדו עבור קתדרלת פרארה וכן ציור מזבח, הנמצא כיום במוזיאוני הוותיקן. ובאודינה עבד בשירות הפטריארכיה של אקוויליה . בין היתר צייר מחזור פרסקאות בקפלה הראשית של הקתדרלה, כמו גם ציורי-קיר בקפלת האחווה של ניקולס הקדוש. התיעוד האחרון אודותיו הוא בבולוניה משנת 1359. נהוג לקבוע את מותו בדצמבר של אותה שנה או בתחילת שנת 1360.

## קישורים חיצוניים

* 

קטגוריה:בולוניה: אישים
קטגוריה:ציירים מתקופת הרנסאנס
קטגוריה:ציירים איטלקים במאה ה-14
משטרת מחוז מוסקבה

**משטרת מחוז מוסקבה** (ברוסית: **Подмосковная полиция**), היא מחלקה של משרד הפנים של רוסיה האחראית לאכיפת החוק ושמירת הסדר הציבורי במחוז מוסקבה.

## היסטוריה
מאז הקמת העיר מוסקבה ובניית הפרברים סביבה כוח המשטרה של האזור היווה חלק ממשטרת מוסקבה, גם לאחר הקמת המחוז בינואר 1929.

בשנת 1956, הוחלט בנ.ק.ו.ד. להפריד את העיר מוסקבה והמחוז ולארגן כוח משטרה נפרד במחוז ממשטרת מוסקבה. החלטה זו התבססה על צו של שר הפנים של ברית המועצות ניקולאי דודורוב, על מנת לשפר את הניהול המשטרתי של המחוז. הצו שנחתם ב-9 במאי 1956, הקים שתי מחלקות עצמאיות לענייני פנים: מנהלת הפנים של מוסקבה עם המטה שלה בפטרובקה 38 והייתה למשטרת העיר מוסקבה, ומינהל הפנים של מחוז מוסקבה, שהמטה שלה ממוקם ברחוב בלינסקי 3 (כיום סמטת ניקיטסקי 3) במוסקבה, אף שכבר שנים ישנן תוכניות להעברת המטה לעיר קרסנוגורסק, סמוך למשרדי ממשלת מחוז מוסקבה.
## מבנה

## מפקדים

## קישורים חיצוניים

* 

## הערות שוליים
### ביאורים

### סימוכין

קטגוריה:מחוז מוסקבה
קטגוריה:משרד הפנים (רוסיה)
קטגוריה:ארגונים משטרתיים
Burn Out

"**Burn Out**" הוא סינגל של התקליטנים ההולנדים, מרטין גריקס וג'סטין מיילו , בשיתוף פעולה עם הזמר האמריקאי, דוויין ויטמור ג'וניור . הסינגל יצא, על ידי סטמפד רקורדס  ואפיק אמסטרדם, ב-14 בספטמבר 2018.

נכון לספטמבר 2021, השיר הושמע למעלה מ-103 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה בערוץ היוטיוב של מרטין גריקס ב-14 בספטמבר 2018. נכון לספטמבר 2021, הווידאו קליפ נצפה למעלה מ-72 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירים שנכתבו על ידי מרטין גריקס
קטגוריה:שירים שנכתבו על ידי אילסי ג'ובר
קטגוריה:שירי מרטין גריקס
קטגוריה:שירים באנגלית
נהר ווטרטון

**נהר ווטרטון** (באנגלית: **Waterton River**) הוא נהר המצוי בפרובינציית אלברטה שבקנדה.

## גאוגרפיה
אורכו הכולל של הנהר 80 קילומטרים. גובהו הממוצע של הנהר- 964 מטרים מעל פני הים.

שטחו של אגן הניקוז של הנהר 1,730 קילומטרים רבועים, אשר חלקו בקנדה, וחלקו בארצות הברית, בשטח הפארק הלאומי גליישר.

ספיקתו הממוצעת של הנהר 80 מטר מעוקב מים בשנייה.

נהר ווטרטון מהווה חלק מאגן הניקוז של נהר דרום ססקצ'וואן, ותת אגן של נהר אולדמן.

נהר ווטרטון זורם לכיוון צפון, החל מאגם ווטרטון התחתון (Lower Waterton Lake) למרחק של 32 קילומטרים, ונשפך אל מאגר ווטרטון (Waterton Reservoir), בסמוך לכפר היל ספרינג (Hill Spring).

נהר ווטרטון מנקז את מאגר ווטרטון, וזורם 39 קילומטרים לכיוון צפון, עד התמזגותו עם נהר בלי (Belly River), שהוא יובל של נהר אולדמן (Oldman River).

בנהר ווטרטון כמות סחף (סדימנטים) נמוכה במיוחד, בשל האגם המזין אותו, והמאגר שבמרכזו, המשמשים אתרי שיקוע הסחף.

יובלי נהר ווטרטון הם:
* נחל פוטהיל (Foothill Creek)
* נחל דרייווד (Drywood Creek)
* נחל יארו (Yarrow Creek)
* נחל דאנגארבאן (Dungarvan Creek)
* נחל גולווי (Galwey Brook)
* נחל קוטונווד (Cottonwood Creek)
* נחל קרוקיד (Crooked Creek)

## לקריאה נוספת
• Blackburn, Jason. (2015), **[https://www.researchgate.net/publication/331963131_Distribution-of-Sport-Fish-in-the-Waterton-River-Tailwater-Alberta-2014 Distribution-of-Sport-Fish-in-the-Waterton-River-Tailwater-Alberta-2014]**, 10.13140/RG.2.2.16086.09286

• **[https://static1.squarespace.com/static/55775efbe4b02c5614691727/t/55b9ba7be4b094666dbe8174/1438235259240/CH4SouthernTributariesSub-bas.pdf The Southern Tributaries Sub-Basins]**

## קישורים חיצוניים

* נהר ווטרטון באתר הרשמי של ממשלת קנדה
* סטטיסטיקות ספיקת הנהר
* נהר ווטרטון באתר הארכיון הלאומי של ארצות הברית
* מפת אזור נהר ווטרטון
* מידע תיירותי על נהר ווטרטון (מידע על שיט ודיג בנהר)
* נהר ווטרטון באתר "דרום מערב אלברטה" (albertasouthwest)
* נהר ווטרטון באתר mindat
* 

## הערות שוליים

ווטרטון
ווטרטון
ווטרטון
ווטרטון
הנריק קלמר

**הנריק קלמר**, (במקור **אלקן קוהן (כהן)** עד 1896, בהונגרית: **Kalmár Henrik**; ברטיסלאבה, 25 במרץ 1870 – ברטיסלאבה, 23 ביוני 1931) היה תעמולן פוליטי סוציאל-דמוקרטי יהודי-הונגרי פוליטיקאי, נציב העם (שר) ברפובליקה הסובייטית ההונגרית.

## קורות חיים
הנריק קלמר נולד במשפחה יהודית כבנם של יוליה גרינהוט, ושל יוז'ף קוהן (כהן). הוא שימש תועמלן סוציאל-דמוקרטי, לכן בסוף המחצית השנייה של שנות ה-80 של המאה ה-19 גורש מבודפשט. לאחר מכן לקח חלק בתנועת הפועלים בעיר הולדתו ברטיסלאבה (אז חלק מממלכת הונגריה במסגרת האימפריה האוסטרו-הונגרית), שם הפך למזכיר המפלגה הסוציאל-דמוקרטית (SZDP), והעורך *של* העיתון Westungarische Volksstimme. ב-16 באפריל 1898, בבודפשט, התחתן עם רוזה בינדר אנטוניה, בתם של פאל בינדר ושל תרז מגדין. אחד העדים היה דז'ה בוקאני, לימים קומיסר עם (שר) ברפובליקה. בממשלת מיהאי קארואי הוא כיהן בתפקיד מזכיר מדיני (סגן שר) של "משרד הלאום הגרמני", ובמהלך הרפובליקה הסובייטית ההונגרית שימש כנציב העם (שר) לענייני גרמניה. הוא נעצר ב-15 באוגוסט 1919 ונידון למאסר עולם במשפט נגד קומיסרי העם. הוא הוחלף במסגרת חילופי השבויים והאסירים הסובייטי-הונגרי ולאחר מכן נסע לצ'כוסלובקיה שזה עתה קמה. שם השתתף שוב בתנועה הסוציאל-דמוקרטית של ברטיסלאבה.

## לקריאה נוספת
* 
* הנריק קלמר ב-Arcanum
* יוזף בלני: ממשלות הונגריה. 1992. מהדורה רביעית.
* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים)
* לקסיקון חדש של רוואי. עורך ראשי. אישטוואן קולגה טרשוי סקסארד 1996.
* לקסיקון ביוגרפי הונגרי חדש. עורך ראשי. לאסלו מרקו. מועדון הספר ההונגרי.
* קלמן היינריך: הנריק קלמר. ברטיסלאבה, 1931.
* הנריק קלמר ב-MaNDA

## קישורים חיצוניים

## ביאורים

## הערות שוליים

קטגוריה:פוליטיקאים יהודים הונגרים
קטגוריה:יהודים קומיסרי העם (הונגריה 1919)
קטגוריה:שרי ממשלת הונגריה
קטגוריה:חברי ועדת הניהול המרכזית (הונגריה)
קטגוריה:מבצע חילופי השבויים ההונגרי-סובייטי
קטגוריה:הונגרים שנולדו ב-1870
קטגוריה:הונגרים שנפטרו ב-1931
קסרקסס רוטרדם

**קסרקסס רוטרדם** (בהולנדית: **XerxesDZB ROTTERDAM**) הוא מועדון כדורגל הולנדי חובבני מהעיר רוטרדם אשר השתתף בעברו כקבוצה מקצועית בליגת העל ההולנדית, כיום משחקת הקבוצה בליגה ה-6.

## היסטוריה
המועדון הוקם בשנת 1904 ושיחק בליגה החובבנית האזורית, בה זכתה הקבוצה פעמים באליפות ב-1907 וב-1911 אז העפילה לליגת המשנה. ב-1931 זכתה באליפות הליגה השנייה והעפילה לאליפות הולנד בה שיחקה עד שנות החמישים אז נעה הקבוצה בין הליגה השלישית לליגה השנייה. בעונת 1964/1965 העפילה הקבוצה לליגת המשנה ועונה לאחר מכן סיימה במקום השני והעפילה לראשונה לליגה הראשונה. בעונתה הראשונה בליגה הבכירה סיימה במקום ה-10 אך חוותה משבר כאשר נאלצה לנדוד בין מגרשים מכיוון שלא היה ברשותה מגרש ביתי, דבר אשר גרם להוצאות כספיות רבות. בעונתה השנייה בליגה סיימה הקבוצה במקום ה-7, אך לאחר סיום העונה הודיעה על התפרקותה וויתור על מקומה בליגה עקב מצבה הכלכלי.

## המעבר לקבוצת חובבים
לאחר העונות בליגה הבכירה החלה הקבוצה לשחק בליגה ה-9, ממנה טיפסה בהדרגה לליגה ה-5 באמצע שנות ה-80 של המאה העשרים, אך מאז עלתה וירדה מספר רב של פעמים בליגות הנמוכות וכיום היא משחקת בליגה ה-6.

## שחקני עבר
* וילם ואן הנחם
* פאס וילקס
* קון מוליין

## קישורים חיצוניים

* 

קטגוריה:קבוצות כדורגל שהוקמו ב-1904
קטגוריה:רוטרדם: ספורט
קטגוריה:רוטרדם: מועדוני כדורגל
קטגוריה:קבוצות כדורגל הולנדיות
קדמה - התיישבות סטודנטים ויזמים

**קדמה** היא עמותה שנוסדה ב-2013 ועוסקת בהתיישבות צעירים ביהודה ושומרון, בגליל ובנגב.
## פעילות
יושבת ראש ומייסדת העמותה היא תירא-אל חמישה כהן. כהן זכתה בשנת 2015 בפרס מוסקוביץ' לציונות בשל עשייתה בעמותה. משרדי העמותה שוכנים במעלה אפרים.

החל משנת 2023 מנכ״ל העמותה הוא אלנתן בן יעקב תושב היישוב אבנת. קודם לכן הקים וניהל במשך 4 שנים את ישיבת רגבים בנימין.

חלק משמעותי מהפרויקטים של "קדמה" ממוקמים מעבר לקו הירוק, מה שעורר ביקורת רבה מצד גורמי שמאל. העיתון "הארץ" וארגון "כרם נבות" ביקרו את "קדמה" על כך שלכאורה שמרו על מאחזים לא חוקיים.

בשנת 2019 תקציב קדמה עמד על 5,465,359 ש"ח ועבדו בה כ-25 איש. קדמה נתמכת על ידי מפעל הפיס, יק"א, וכן פדרציות יהודיות באמריקה הצפונית.

## כפרי הסטודנטים ופרויקטים נוספים
נכון לשנת 2021, קדמה מקיימת כשמונה כפרי סטודנטים. בכל כפר סטודנטים גרים כ-25–30 סטודנטים המפעילים מסגרות חברתיות לצעירים בסביבה. הסטודנטים מתנדבים כמאות שעות בשנה, ומקבלים מלגת קיום. בשנת 2016 לקחו בפרויקט כ-300 סטודנטים.

כיום הכפרים הם:

**יהודה, שומרון ובקעת הירדן**
* רימונים
* פני קדם
* אלמוג
* מכורה
* מעלה אפרים

**הגליל**
* משגב עם
* מטולה

**[[עוטף עזה]]**
* ניר עוז

בנוסף על כפרי הסטודנטים, העמותה מפעילה מתנדבי שנת שירות, וקהילות לצעירים שסיימו לימודיהם (בגילאי 25–35) בסופה שבעוטף עזה, אדמית שבגליל, בית הערבה שבצפון ים המלח ובשמעה שבדרום הר חברון.

## קישורים חיצוניים
* 

* 

## הערות שוליים

קטגוריה:תנועות מיישבות
קטגוריה:מפעל ההתנחלות
קטגוריה:ישראל: ארגונים הפועלים לפיתוח הפריפריה
קטגוריה:ישראל: עמותות
אריק פרה

**אריק פרה** (בצרפתית: **Éric Pras**; נולד ב-1 במרץ 1972) הוא שף צרפתי, שמסעדתו "למלואז", בשאני שבבורגון מחזיקה בשלושה כוכבים במדריך מישלן האדום.
## קריירה
אירק פרה נולד ברואן. הוא השתלם אצל מספר שפים צרפתים ידועים לרבות ברנאר לואזו בסוליה, פייר גנייר בסנט אטיין, ואנטואן וסטרמן בסטרסבורג. בשנת 2004 זכה בתואר Meilleur Ouvrier de France. החל משנת 2005 הוא עבד במסעדה של  רז'יס מארקון. בשנת 2008 הוא התחיל לעבוד במסעדה של ז'אק לאמלואז ובהמשך רכש את המסעדה ממנו. בניהולו המסעדה המשיכה להיות בעלת שלושה כוכבים במדריך מישלן האדום.

בשנת 2011 הוא פרסם את הספר "Lameloise: Une maison en Bourgogne" על המסעדה והתפריט שלה.

## קישורים חיצוניים
* 

קטגוריה:שפים צרפתים
קטגוריה:צרפתים שנולדו ב-1972
עוד סיפור אחד

**עוד סיפור אחד** הוא סרט קומדיה רומנטית ישראלי, שבוים, הופק ונכתב על ידי גורי אלפי. הסרט מבוסס על הספר "לחוץ חתונה" שנכתב על ידי העיתונאי עומר ברק, שהיה שותף לכתיבת התסריט, ויצא לאור בשנת 2017; ומככבים בו דינה סנדרסון, גורי אלפי, מעיין בלום ודניאל גל בתפקידים הראשיים.

הסרט עלה לאקרנים ב-23 בספטמבר 2021.

## תקציר העלילה
העלילה בנויה בצורה של סיפור בתוך סיפור. ירדן גת היא עיתונאית צעירה, מבריקה וחריפה העובדת בעיתון גדול, שאינה מאמינה באהבה; אך כשהיא בכל זאת מחליטה לצאת לבליינד דייט, היא מוצאת את עצמה חושפת את כל הקלפים מול הבחור שיושב מולה ומספרת לו על התקופה שבה הרסה לאדם לפיד, חברה הטוב ביותר הרווק והרומנטיקן, את סיכוייו למצוא את האחת, בעודה שולחת אותו לצאת כל יום עם אישה אחרת במשך חודש שלם, רק במטרה להוציא מכך כתבה בעיתון, אך מגלה שתוכניותיה משתבשות לאחר שאדם מתאהב.

## צוות השחקנים והדמויות

## קישורים חיצוניים

## הערות שוליים

קטגוריה:סרטי קומדיה רומנטית ישראליים
קטגוריה:סרטים ישראליים מבוססי ספרים
קטגוריה:סרטים ישראליים משנת 2021
קטגוריה:גורי אלפי
פטרו

קטגוריה:שמות משפחה
קטגוריה:שמות פרטיים רומניים
קטגוריה:שמות משפחה המבוססים על השם פטרוס
תסמונת האוכף הריק

**תסמונת האוכף הריק**, היא מצב בו בלוטת יותרת המוח הממלאת בדרך כלל את האוכף הטורקי, מכווצת או משתטחת כלפי מטה ובמקומה האוכף הטורקי מלא בנוזל המוח. בדרך כלל מדובר בממצא מקרי שמתגלה בדימות של המוח שנעשה מסיבות אחרות ואינו גורם לתסמינים. הגורם לתסמונת יכול להיות שינוי אנטומי מולד או כמצב נרכש לאחר התערבות פולשנית באזור כגון ניתוח להסרת גידול, הקרנות או חבלה.

## לקריאה נוספת
* 
* 

## קישורים חיצוניים

קטגוריה:שמנות והזנות יתר
קטגוריה:הפרעות בבלוטות אנדוקריניות
קטגוריה:מחלות נדירות
האוכף הריק
פורטר (חברה)

**פורטר בע"מ** (באנגלית: **Forter**) היא חברת פינטק ישראלית העוסקת במניעת הונאות בתשלום במסחר מקוון.

## היסטוריה
החברה הוקמה בפברואר 2013 על ידי מיכאל רייטבלט, מנכ"ל החברה ומנהל הפעילות בארצות הברית, לירון דמרי, נשיא החברה ומנהל הפעילות בישראל, ואלון שמש, שפרש מהחברה. מטה החברה ומרכז הפיתוח שלה שוכנים בתל אביב, ולה משרדי מכירות בערים אחדות בעולם. בספטמבר 2021 העסיקה החברה 320 עובדים.

החברה מספקת תוכנה כשירות (SaaS) למניעת הונאה בתשלום במסחר מקוון. בעת רכישה דרך האינטרנט מועברים פרטי אמצעי התשלום למחשבי החברה, הנותנים מיידית אישור או דחייה לתשלום. תוכנת החברה מבוססת על בינה מלאכותית וניתוח עסקאות עבר, וזיהוי הונאה בה מתקבל בכלים אוטומטיים בלבד (בניגוד לחלופות שבהן יש מעורבות אנושית בהחלטה זו). במקרה של הונאה שלא זוהתה, החברה אינה מפצה את הלקוח על הנזק, ובזכות זאת העמלה שהיא גובה על שירותיה נמוכה יותר. עם לקוחות החברה נמנות החברות אסוס, מנולו בלאניק, שיין, Fiverr ועוד.

### גיוס הון
בסבב גיוס ראשון גייסה החברה כ-3.5 מיליון דולר מקרן סקויה קפיטל. בנובמבר 2014 גייסה החברה 15 מיליון דולר. בפברואר 2016 גייסה החברה 32 מיליון דולר. בספטמבר 2018 גייסה החברה 50 מיליון דולר. בנובמבר 2020 גייסה החברה 125 מיליון דולר, לפי שווי של 1.3 מיליארד דולר, והפכה לחד-קרן. במאי 2021 גייסה החברה 300 מיליון דולר, לפי שווי של 3 מיליארד דולר.

## קישורים חיצוניים
* 

* 

## הערות שוליים

קטגוריה:חברות פינטק ישראליות
קטגוריה:חברות אינטרנט ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:ישראל: חברות שהוקמו ב-2013